Gradonačelnik Obrovca na iće i piće spiskao je 365.000 kuna

ULOŽILI SU U RIBARSKU VEČER Ante Župan (HDZ) kaže da nije rastrošan i da je 1000 kuna na dan za čašćenje razuman iznos. Novac je uglavnom odlazio na javne manifestacije, kaže

<p>U jednom od najsiromašnijih hrvatskih gradova, sa stopom nezaposlenosti višom od 30 posto, čini se da vlasti ne štede na troškovima reprezentacije.</p><p><strong>POGLEDAJTE VIDEO:</strong></p><p>Naime, <strong>gradski vijećnici iz Obrovca</strong> <strong>otkrili su</strong> medijima<strong> troškove gradske uprave za ručkove, večere, hotele, putovanja i dnevnice</strong>. Tako je iz proračuna za 2015. vidljivo da je za tu stavku potrošeno 365.000 kn. Ako se taj iznos podijeli s brojem dana u godini, ispada da su gradonačelnik i njegovi pomoćnici svaki dan za jelo i hotele trošili 1000 kuna, U toj stavci proračuna gotovo se približio Zadru, koji ima nekoliko puta više stanovnika, a o proračunu da se i ne govori. Za dnevnice na službenim putovanjima potrošeno je 35.000 kuna, a za hotelski smještaj oko 50.000 kuna, za naknadu na službenom putu 40.000 kuna te 240.000 kuna za večere, ručkove i hotele. Kad se uzme u obzir da i bogatiji gradovi manje troše na te stavke, gradske vijećnike očito zanima zašto njihova gradska vlast toliko troši na službena putovanja, smještaj i reprezentaciju.</p><p>Obrovački gradonačelnik <strong>Ante Župan </strong>(HDZ) već je bio na tapeti zbog kupnje skupog službenog vozila. U kolovozu 2015. objavio je natječaj za nabavu crne metalik limuzine s trozonskom klimom vrijedne više od 255.000 kuna. Nakon reakcije javnosti i navodno stranačkog vodstva odustao je od kupnje. Kad je riječ o troškovima od 365.000 kn, tvrdi da nije rastrošan.</p><p><br/> - Kad se to gleda prema našem proračunu i s obzirom na obveze koje imamo, mislim da smo u nekim granicama koje su vrlo korektne - rekao je Župan.</p><p><br/> Naveo je da je novac odlazio uglavnom na javne manifestacije, od Dana grada, ljetnih manifestacija, poput ribarskih večeri, na koje dolazi velik broj ljudi. Dio novca je, kaže, otišao i na putne troškove.</p><p><br/> - Mislim da oni nisu posebno veliki. Mi smo svi upućeni na stalne odlaske u Zagreb, i to tjedne. To je sve transparentno. Niti jedan odlazak nije bez jasnog putnog naloga i jasne destinacije kamo se i zašto išlo - zaključio je gradonačelnik Obrovca i saborski zastupnik.</p>